02.12.2019
Аҧсны Аҳәынҭқарра Ахада Рауль Ҳаџьымба Урыстәылатәи Афедерациа Ахада Владимир Путин иахь адышшыларатә шәҟәы ишьҭит Баикалнҭыҵ иҟалаз атрагедиа инамаданы.
Адышшыларатә текст аҟны иҳәоуп:
«Ҳаҭыр зқәу, Владимир Владимир-иҧа,
Аҧсны Аҳәынҭқарра анапхгара ахьӡала, хаҭала сара сҟынтә, гәыла-ҧсыла сшәыдышшылоит Шәара, иара убас автобус ала иҟалаз амашәыр иахҟьаны иҭахаз рҭаацәа зегьы.
Гәалсра дула иҳадаҳкылеит ахәыҷқәагьы злахәу атрагедиа иазкны иҳаҳаз ажәабжь.
Иҭахаз рыуацәеи рҭынхацәеи рхьаа рыцеиҩаҳшоит, ааха зауз иаарласны агәабзиара рзеиӷьаҳшьоит».